b'\n_START_ARTICLE_\nW\xc5\x82odzimierz Luba\xc5\x84ski\n_START_PARAGRAPH_\nW\xc5\x82odzimierz Leonard Luba\xc5\x84ski (s. 28. helmikuuta 1947, So\xc5\x9bnica, Puola) on puolalainen entinen jalkapalloilija, pelipaikaltaan hy\xc3\xb6kk\xc3\xa4\xc3\xa4j\xc3\xa4._NEWLINE_Luba\xc5\x84ski teki maajoukkuedebyyttins\xc3\xa4 16-vuotiaana vuonna 1963. Urallaan h\xc3\xa4n pelasi, mik\xc3\xa4li olympiajoukkueen otteluita ei lasketa, Puolan maajoukkueessa 65 ottelua. Maajoukkueurallaan h\xc3\xa4n teki 44 maalia, mik\xc3\xa4 oli pitk\xc3\xa4\xc3\xa4n Puolan enn\xc3\xa4tys kunnes Robert Lewandowski ohitti sen. 1972 M\xc3\xbcnchenin olympialaisissa h\xc3\xa4n johdatti Puolan joukkueen olympiakultaan. 1974 MM-kisat h\xc3\xa4n joutui j\xc3\xa4tt\xc3\xa4m\xc3\xa4\xc3\xa4n loukkaantumisen takia vliin._NEWLINE_Seurajoukkueurallaan Luba\xc5\x84ski pelasi vuosina 1958\xe2\x80\x941962 GKS Gliwicess\xc3\xa4, 1963\xe2\x80\x941975 G\xc3\xb3rnik Zabrzessa, miss\xc3\xa4 voitti Puolan mestaruuden nelj\xc3\xa4sti ja cup-mestaruuden kolmesti, 1975\xe2\x80\x941982 belgialaisessa KSC Lokerenissa, Ranskassa 1982\xe2\x80\x941984 US Valenciennessa ja Stade Quinmperissa sek\xc3\xa4 1985 belgialaisessa RC Mecheleniss\xc3\xa4.'